Poola ja Eesti saavutasid kasvuhoonegaaside saastekvootide asjus Euroopa Komisjoni üle võidu. Kohtu otsuse järgi ei tohi komisjon ELi liikmesriikidele ette kirjutada, kui palju CO2 saastekvoote nad oma tööstusele välja anda võivad. CO2 saastekvootidega  kauplemine on ELi tähtsaim vahend võitluses kliimamuutuste vastu. Riik jagab ettevõtetele CO2 saastekvoote. Kuna ettevõtted võivad ülejäävate kvootidega kaubelda, annab see stiimuli kasvuhoonegaaside emissiooni vähendamiseks. Komisjon lükkas 2007. aastal Eesti ja Poola kavad 2008-2012 kauplemisperioodiks tagasi, kuna nad polnud ära kasutanud emissioonide vähendamise potentsiaali. Poola pidi seetõttu oma kasvuhoonegaaside saastekvoote vähendama 26,7%, Eesti peaaegu 48%. CO2 emissioonidega kauplemise turul  tuntakse muret, et ka teised riigid saavutavad komisjoni üle kohtus võidu ning seega tuleb turule suur hulk lisa saastekvoote. Sellele järgneks kvootide hinnalangus.  (EU-Kommission verliert Prozess, rtr, Frankfurter Rundschau, 24.09)